Nafarroako Parlamentuko Mahaiak, 2020ko irailaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, krisiak kultura-sektoreetan izan duen eraginaren gaineko behin betiko azterlanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko irailaren 7an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osoko Bilkuran ahoz erantzun dezan:

Kultura-sektorea kaltetuenetako bat izan da konfinamenduak iraun duen hilabeteetan, eta hala izaten jarraitu du gaur egun arte, jarduera asko bertan behera utzi behar izan baititu eta beste batzuk ikusle-kopuru oso txikiekin edo segurtasun-neurri bereziekin egin behar izan baititu. Beharbada, pandemiak kultura kontsumitzeko ohiturak aldatu ditu.

Badakigu Nafarroako Kulturaren Behatokitik, Geroa Bairen zuzenketa bati esker, bi ikerketa egin direla horren inguruan.

Amaitu al dira jada ikerketa horiek? Hala ez bada, noiz izan dezakegu krisiak kultur sektoreetan izan duen eraginaren behin betiko azterketa?

Iruñean, 2020ko irailaren 2an

Foru parlamentaria: Ana Ansa Ascunce